আব্দুল্লাহ আল মামুন, ভ্রাম্যমান প্রতিনিধি,চিলাহাটি ওয়েব : নীলফামারীর ডোমার উপজেলায় তিনটি প্রাথমিক বিদ্যালয়ে ২ কেটি ১৩ লক্ষ ৪৯ হাজার ৩৮৮ টাকা ব্যায়ে নতুন ভবন নির্মান কাজের ভিত্তি প্রস্তর স্থাপন করা হয়েছে। নীলফামারী-১ আসনের সংসদ সদস্য বীর মুক্তিযোদ্ধা আফতাব উদ্দিন সরকার প্রধান অতিথি হিসেবে উপস্থিত থেকে নতুন ভবন নির্মান কাজের ভিত্তি প্রস্তর স্থাপন করেন। নতুন ভবন নির্মান উপলক্ষে ডোমার শহীদ স্মৃতি প্রাথমিক বিদ্যালয়ে সকাল ১১টায় বিদ্যালয় চত্বরে ভিত্তি প্রস্তর স্থাপন ও অভিভাবক সমাবেশের আয়োজন করা হয়। ম্যানেজিং কমিটির সভাপতি রাশেদ মাহমুদ উজ্জলের সভাপতিত্বে প্রধান অতিথি হিসেবে উপস্থিত ছিলেন নীলফামারী-১ আসনের সংসদ সদস্য বীর মুক্তিযোদ্ধা আফতাব উদ্দিন সরকার। উপজেলা চেয়ারম্যান আব্দুর রাজ্জাক বসুনিয়া,উপজেলা আওয়ামী লীগের সভাপতি অধ্যাপক খায়রুল আলম বাবুল,সম্পাদক তোফায়েল আহমেদ,পৌর আওয়ামী লীগের সম্পাদক মোঃ ময়নুল হক মনু,উপজেলা প্রাথমিক শিক্ষা অফিসার মোঃ আমির হোসেন,থানা অফিসার্স ইনচার্জ মোঃ মোকছেদ আলী ও উপজেলা প্রকেীশলী আব্দুর রউফ এ সময় উপস্থিত থেকে বক্তব্য রাখেন। ম্যানেজিং কমিটির আয়োজনে এই অনুষ্ঠান হলেও ম্যানেজিং কমিটির বেশিরভাগ সদস্য অনুষ্ঠানে দেখা যায়নি। প্রায় সাতশতের বেশি শিক্ষার্থী এই বিদ্যালয়ে লেখাপড়া করলেও অভিভাবক সমাবেশে মাত্র ১৫ থেকে ২০ অভিভাবক উপস্থিত ছিলেন।অভিভাবকের উপস্থিতি কম থাকায় উপজেলা চেয়ারম্যান ক্ষোভ প্রকাশ করেন।অপরদিকে মির্জাগঞ্জ ও দক্ষিন নওদাবশ প্রাথমিক বিদ্যালয়েও অনুষ্ঠানের আয়োজন করা হয়। উপজেলা প্রকৌশলী আব্দুল রউফ জানান,ডোমার উপজেলার শহীদ স্মৃতি মডেল সরকারী প্রাথমিক বিদ্যালয়ে ৭৮ লক্ষ ৭৭ হাজার ৭৮০ টাকা ,মির্জাগঞ্জ সরকারী প্রাথমিক বিদ্যালয়ে ৬৮ লক্ষ ৮৯ হাজার ৭৮০ টাকা ও দক্ষিন নওদাবশ সরকারী প্রাথমিক বিদ্যালয়ে ৬৫ লক্ষ ৮১ হাজার ৮২৮ টাকা ব্যায়ে নতুন ভবন নির্মান কাজের ভিত্তি প্রস্তর স্থাপন করা হয়েছে।